Өҫтәге теманы дауам итеп, шуны әйтәйем: кешеләрҙе көсләп дингә килтереп булмай һәм көсләп диндә тотоп булмай. Сәләфит-ваһһабтарҙың радикал Ислам илен төҙөү буш хыял, буш ҡыуыҡ. Меңләгән йылдар буйы быны ниндәй көслө ғәрәп илдәре төҙөй алмағанда, беҙҙең светский илдә сәләфит-ваһһабтарҙың сектаһы бер ни ниҙә ҡыбырҙата алмаҫ, сөнки улар үҙҙәре мосолман диненән тайпылған әҙәмдәр, уларҙы Ислам дине ғалимдары бер ҡасанда хупламаны һәм хупламаясаҡ. Үҙегеҙ күреп тораһығыҙ: ике-өс йылдыҡ курста ғәрәп теле грамматикаһын ғына өйрәнгән әҙәмдәр бөгөнгө көндәге бар Ислам дине белгестәренән — мөфтийҙәрҙән-ғалимдарҙан өҫтөн булып маташалар. Динлелектә хатта ғәрәптәрҙән дә уҙып киттеләр.